La Taverna de la Rambla, a Fem Girona Vés al contingut principal
La Taverna de la Rambla, a Fem Girona dijous, d’abril 28, 2016
El passat dijous va emetre's a Fem Girona Ràdio el programa "La Taverna de la Rambla" presentat per Eduard Cid amb un servidor de convidat. Volia agrair a l'emissora i a la gent d'aquest programa que comptessin amb mi per parlar durant una bona estona, de coses normals i corrents. Lògicament vaig fer referència a la meva participació a MIFAS, explicant que el model de Girona va ser exportat a altres províncies de l'estat, a través de la Confederació Espanyola de Discapacitats Físics, de la qual vaig formar-ne part des de l'any 1989 fins el 1997. També vàrem riure amb la meva poca experiència culinària i el meu desinterès en tot això del menjar. Podeu escolar el programa entrant a la web de l'emissora, em penso que el pengen sencer, si el seguiu us ho passareu bé.
També voldria aclarir que en algun lloc ha sortit publicat que jo era fundador de MIFAS i crec que és necessari dir que això no és així. MIFAS va néixer l'any 1979 i jo no vaig formar-ne part fins l'any 1983. Suposo que no té cap importància, però prefereixo deixar-ho clar.